ઉપવાસી હાર્દિક પટેલના સમર્થનમાં પાટીદારો દ્વારા રવિવારે પાટણના ખોડિયાર મંદિરથી ઊંઝા ઉમિયા માતા મંદિર સુધી 31 કિલોમીટર લાંબી સદભાવના પદયાત્રાનું આયોજન કરાયું છે. જેમાં પાટણ સહિત ઉત્તર ગુજરાતના 12 હજારથી વધુ પાટીદારો જોડાવાનો દાવો પાસ સમિતિએ કર્યો છે. આ પદયાત્રામાં કોંગ્રેસના 10 જેટલા ધારાસભ્યો પણ જોડાવાના હોઈ આઈબી સહિત પોલીસતંત્ર સતર્ક બન્યું છે.યાત્રા દરમિયાન 250થી વધુ પોલીસનો કાફલો તૈનાત રહેશે.